stanford-oval/wikipedia huggingface dataset:
โฉมโฉด
เรตติง

| ตอนที่ | ออกอากาศ | รายชื่อตอน | เรตติงทั่วประเทศ |
| --- | --- | --- | --- |
| 1 | 14 พฤษภาคม 2565 | พี่เลี้ยงคนใหม่ | 0.546 |
| 2 | 21 พฤษภาคม 2565 | ฑิฆัมพร | 0.496  |
| 3 | 28 พฤษภาคม 2565 | วันพิชิต | 0.755 |
| 4 | 4 มิถุนายน 2565 | อาจารีย์ | 0.724 |
| 5 | 11 มิถุนายน 2565 | เธอเป็นใคร? | 0.815 |
| 6 | 18 มิถุนายน 2565 | ทุกคนมีความลับเป็นของตัวเอง | 0.793 |
| 7 | 25 มิถุนายน 2565 | ความจริงที่น่าตกใจ | 0.750 |
| - | 2 กรกฎาคม 2565 | - | งดออกอากาศ |
| 8 | 9 กรกฎาคม 2565 | เผชิญหน้า | 1.039 |
| 9 | 16 กรกฎาคม 2565 | โฉมโฉด | 1.024 |
| 10 | 23 กรกฎาคม 2565 | กระซากหน้ากาก | 0.863  |
| 11 | 30 กรกฎาคม 2565 | โฉมหน้าปีศาจ | 0.567 |
| 12 | 6 สิงหาคม 2565 | โฉมโฉดทั้ง 4 | 0.653  |
| 13 | 13 สิงหาคม 2565 | ภาพที่สวยงาม | 0.815  |
CYP2W1

ไซโทโครม P450 2W1 (อังกฤษ: Cytochrome P450 2W1; ชื่อย่อ: CYP2W1; EC 1.14.14.1 และ EC 1.14.14.5) เป็นสมาชิกพอลีเปปไทด์ลำดับที่ 1 ในสกุลย่อย W ของสกุลที่ 2 ในมหาสกุลไซโทโครม P450 จัดเป็นโปรตีนอีกชนิดหนึ่งที่มีคุณสมบัติเป็นเอนไซม์โดยมียีน CYP2A7 เป็นตัวควบคุมการแสดงออก ซึ่งยีนนี้อยู่บนโครโมโซมคู่ที่ 7 โลคัส 7p22.3 และถือเป็นส่วนหนึ่งของกลุ่มยีน cytochrome P450
เอนไซม์ในมหาสกุลไซโทโครม P450 ซึ่งรวมถึง CYP2A7 นั้นจัดเป็นเอนไซม์ชนิดมอนอออกซีจีเนส ซึ่งมีหน้าที่สำคัญในการเร่งปฏิกิรยาการเกิดเมแทบอลิซึมของยาชนิดต่างๆ รวมไปถึงการสังเคราะห์คอเลสเตอรอล สเตอรอยด์ และกรดไขมันชนิดอื่นๆ โดยเอนไซม์เหล่านี้จะเคลื่อนที่เข้าสู่ร่างแหเอนโดพลาซึม แล้วถูกกระตุ้นด้วยกลูโคคอร์ติคอยด์จึงจะสามารถแสดงคุณสมบัติของเอนไซม์นั้นๆได้ และเป็นที่น่าสนใจว่า CYP2W1 นั้นเป็นเอนไซม์ที่จะแสดงออกในสภาวะที่ร่างกายเกิดเนื้องอก ซึ่งหมายความว่าจะไม่พบการแสดงออกของ CYP2W1 ในเนื้อเยื่อปกติของมนุษย์
ดูเพิ่ม

ไซโตโครม P450
เมแทบอลิซึมของยา
แหล่งข้อมูลอื่น

ตำแหน่งจีโนม CYP2W1 ของมนุษย์ และหน้าเพจแสดงข้อมูลเกี่ยวกับยีน CYP2W1 ใน UCSC Genome Browser
Strausberg RL, Feingold EA, Grouse LH,  และคณะ (2002). "Generation and initial analysis of more than 15,000 full-length human and mouse cDNA sequences". Proc. Natl. Acad. Sci. U.S.A. 99 (26): 16899–903. doi:10.1073/pnas.242603899. PMC 139241. PMID 12477932.
Hanzawa Y, Sasaki T, Mizugaki M,  และคณะ (2008). "Genetic polymorphisms and haplotype structures of the human CYP2W1 gene in a Japanese population". Drug Metab. Dispos. 36 (2): 349–52. doi:10.1124/dmd.107.019141. PMID 17998294.
Yoshioka H, Kasai N, Ikushiro S,  และคณะ (2006). "Enzymatic properties of human CYP2W1 expressed in Escherichia coli". Biochem. Biophys. Res. Commun. 345 (1): 169–74. doi:10.1016/j.bbrc.2006.04.080. PMID 16677611.
Karlgren M, Gomez A, Stark K,  และคณะ (2006). "Tumor-specific expression of the novel cytochrome P450 enzyme, CYP2W1". Biochem. Biophys. Res. Commun. 341 (2): 451–8. doi:10.1016/j.bbrc.2005.12.200. PMID 16426568.
Gomez A, Karlgren M, Edler D,  และคณะ (2007). "Expression of CYP2W1 in colon tumors: regulation by gene methylation". Pharmacogenomics. 8 (10): 1315–25. doi:10.2217/14622416.8.10.1315. PMID 17979506.
Nelson DR, Zeldin DC, Hoffman SM,  และคณะ (2004). "Comparison of cytochrome P450 (CYP) genes from the mouse and human genomes, including nomenclature recommendations for genes, pseudogenes and alternative-splice variants". Pharmacogenetics. 14 (1): 1–18. doi:10.1097/00008571-200401000-00001. PMID 15128046.
บทความนี้รวบรวมข้อมูลจากหอสมุดแพทยศาสตร์แห่งชาติอเมริกัน ซึ่งจัดเป็นสาธารณสมบัติ
| ด ค กไซโทโครม, ออกซีจีเนส: ไซโทโครม P450  (EC 1> 14) |
| --- | --- |
CYP1:  A1  A2  B1 
CYP2:  A6  A7  A13  B6  C8  C9  C18  C19  D6  E1  F1  J2  R1  S1  U1  W1 
CYP3 (CYP3A):  A4  A5  A7  A43 
CYP4:  A11  A22  B1  F2  F3  F8  F11  F12  F22  V2  X1  Z1 
CYP5-20:  CYP5 (A1)  CYP7 (A1, B1)  CYP8 (A1, B1)  CYP11 (A1, B1, B2)  CYP17 (A1)  CYP19 (A1)  CYP20 (A1) 
CYP21-51:  CYP21 (A2)  CYP24 (A1)  CYP26 (A1, B1, C1)  CYP27 (A1, B1, C1)  CYP39 (A1)  CYP46 (A1)  CYP51 (A1) 
| ด ค กเอนไซม์ |
| --- | --- |
การทำงาน:  ตำแหน่งกัมมันต์  ตำแหน่งเข้นเร่ง  คาตาไลติกไทรแอด  ช่องออกซีแอนไอออน  คสามสำส่อนของเอนไซม์  เอนไซม์สมบูรณ์แบบในเชิงการเร่ง  โคเอนไซม์  โคแฟกเตอร์  เอนไซม์เร่งปฏิกิริยา 
การควบคุม:  การควบคุมอัลโลสเตอริก  การทำงานร่วมกัน  เอนไซม์ยับยั้ง 
การจำแนก:  หมายเลข EC  มหาสกุลของเอนไซม์  สกุลของเอนไซม์  รายชื่อเอนไซม์ 
จลศาสตร์:  จลศาสตร์ของเอนไซม์  Eadie–Hofstee diagram  Hanes–Woolf plot  Lineweaver–Burk plot  Michaelis–Menten kinetics 
ประเภท:  EC1 Oxidoreductases (รายชื่อ)  EC2 Transferases (รายชื่อ)  EC3 Hydrolases (รายชื่อ)  EC4 Lyases (รายชื่อ)  EC5 Isomerases (รายชื่อ)  EC6 Ligases (รายชื่อ)
แพรดำ

| แพรดำ |
| --- | --- |

กำกับ: รัตน์ เปสตันยี
เขียนบท: รัตน์ เปสตันยี
อำนวยการสร้าง: รัตน์ เปสตันยี
นักแสดงนำ: รัตนาวดี รัตนาพันธ์ ทม วิศวชาติ เสณี อุษณีษาณฑ์ ถวิล วรวิบูลย์ ศรินทิพย์ ศิริวรรณ จมื่นมานพนริศน์ พิชิต สาลีพันธิ์ จุรัย เกษมสุวรรณ
กำกับภาพ: รัตน์ เปสตันยี เอเดิ้ล เปสตันยี
ตัดต่อ: รัตน์ เปสตันยี
ดนตรีประกอบ: ปรีชา เมตไตรย์ คณะดุริยประณีต
ผู้จัดจำหน่าย: หนุมานภาพยนตร์
วันฉาย: 22 มิถุนายน พ.ศ. 2504
ความยาว: 129 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
แพรดำ เป็นภาพยนตร์ไทย ที่ออกฉายในปี พ.ศ. 2504 ฟิล์ม 35 มม. สี เสียง ซีนีมาสโคบ สร้างโดย หนุมานภาพยนตร์ เขียนบทและกำกับภาพยนตร์โดย รัตน์ เปสตันยี นำแสดงโดย รัตนาวดี รัตนาพันธ์ เป็นบุตรสาวคนโตของ รัตน์, ทม วิศวชาติ, เสณี อุษณีษาณฑ์, ศรินทิพย์ ศิริวรรณ เป็นภาพยนตร์อาชญกรรมที่ถือได้ว่าเป็นฟิล์มนัวร์เรื่องแรกของประเทศไทย ผสมผสานองค์ประกอบที่ตีแผ่ให้เห็นด้านมืดของปุถุชนคนธรรมดา วันที่เข้าฉายเมื่อ 22 มิถุนายน พ.ศ. 2504 ฉายครั้งแรกที่ เฉลิมกรุง
แพรดำ เป็นภาพยนตร์ที่ รัตน์ เปสตันยี ต้องการสร้างขึ้นเพื่อเผยแพร่ภาพยนตร์ไทยให้เป็นที่รู้จักในต่างประเทศ โดยได้ส่งเข้าร่วมประกวดในงาน เทศกาลภาพยนตร์นานาชาติเบอร์ลิน ประเทศเยอรมัน ในปี ค.ศ. 1961 แม้ว่าจะไม่ได้รับรางวัลใด ๆ กลับมา แต่ก็ได้รับการตอบรับที่ดีจากสื่อมวลชนที่ไปร่วมงาน และได้รับรางวัลถ่ายภาพ ในงานประกาศผล รางวัลตุ๊กตาทอง ประจำปี พ.ศ. 2505
ภาพยนตร์เรื่องนี้ได้นำมาจัดจำหน่ายในรูปแบบดีวีดี โดย มูลนิธิหนังไทย เป็นเจ้าของลิขสิทธิ์ พร้อมกับภาพยนตร์เรื่องอื่นที่ รัตน์ เปสตันยี กำกับ
เรื่องย่อ

เรื่องราวของ แพร (รัตนาวดี รัตนาพันธ์) หญิงหม้ายลูกติดที่สวมชุดสีดำเพื่อไว้ทุกข์ให้กับสามีผู้ล่วงลับไปเมื่อสองปีก่อน เธออยู่กับอาของเธอชื่อว่า แดง (ศรินทิพย์ ศิริวรรณ) ความสัมพันธ์ระหว่างเธอกับ ทม (ทม วิศวชาติ) คนคุมไนท์คลับ ชักนำเธอให้เข้าไปพัวพันกับเหตุฆาตกรรม ซึ่ง เสนีย์ (เสณี อุษณีษาณฑ์) เจ้าของไนท์คลับ เจ้านายของทม และทมได้ร่วมกันก่อขึ้น เพื่อความหวังในชีวิตที่ดีขึ้น
ท้ายสุดทมก็พาชีวิตของตัวเองให้ก้าวไปไกลเกินกว่าที่จะกลับในวิถีชีวิตปกติ ซึ่งแทนที่จะช่วยให้ทมและแพร สมหวังในความรักกลับเป็นเหตุให้ความหวังเหล่านั้นหลุดลอยห่างไกลออกไปทุกที และชีวิตของแพรก็ต้องเปลี่ยนไปเมื่อเข้าไปรับรู้การฆาตกรรมที่เกิดขึ้น จนนำไปสู่การลักพาตัวลูกสาวของแพร และสร้างความสูญเสียอย่างใหญ่หลวงให้กับชีวิตของเธอ เธอจึงได้บวชชี
ต่อมา เธอได้ออกจากการบวชชีก่อน เพราะลูกของเธอที่ถูกจับนั้นป่วย และเธอกับทมได้ถูกไต่สวนในคดีฆาตกรรม ทมถูกตัดสินประหารชีวิต สุดท้ายเธอได้หันหน้าเข้าหาความสงบจากพระธรรม
นักแสดง

รัตนาวดี รัตนาพันธ์ รับบท แพร
ทม วิศวชาติ รับบท ทม
เสณี อุษณีษาณฑ์ รับบท เสนีย์ / เสมา
ศรินทิพย์ ศิริวรรณ รับบท อาแดง
เพลงประกอบ

กล่อมโลก - ชาลี อินทรวิจิตร
ขี่ควายชมจันทร์ - เกษม ชื่นประดิษฐ
การสร้าง

แพรดำ  เป็นภาพยนตร์ไทยเรื่องแรกที่ถ่ายทำในระบบฟิล์ม 35 มม. สี เสียงซีนีมาสโคบ ที่ให้ภาพจอกว้างเต็มตา เป็นภาพยนตร์อาชญกรรมที่ถือได้ว่าเป็นฟิล์มนัวร์เรื่องแรกของเมืองไทย ผสมผสานองค์ประกอบที่ตีแผ่ให้เห็นด้านมืดของปุถุชนคนธรรมดา เหนืออื่นใด แพรดำ เป็นภาพยนตร์ที่สมควรได้รับการยกย่องให้เป็นผลงานระดับคลาสสิก โดยเฉพาะในส่วนของศิลปะหนัง เพื่อพัฒนาเรื่องและสื่อความหมายได้อย่างดีเยี่ยม
รัตนาวดี รัตนาพันธ์ เป็นชื่อในการแสดง ของบุตรสาวคนโตของรัตน์ เปสตันยี แสดงนำเป็นครั้งแรกและครั้งเดียวในบทของ แพร หญิงหม้ายลูกติดที่สวมชุดสีดำเพื่อไว้ทุกข์ให้กับสามีผู้ล่วงลับ ซึ่งเป็นการสร้างบุคลิกที่ชัดเจนแก่ตัวละคร ในช่วงท้ายของเรื่องซึ่งแพรได้หันหน้าเข้าหาความสงบจากพระธรรม และเพื่อจะให้ภาพสร้างจริง ผู้กำกับให้แพนโกนหัวบวชชีจริง ๆ เพื่อเข้าฉากภาพยนตร์
ดีวีดี

ภาพยนตร์ แพรดำ ได้นำทำเป็นดีวีดีออกจำหน่าย โดยมี มูลนิธิหนังไทย เป็นเจ้าของลิขสิทธิ์ ดีวีดีเรื่องนี้มีราคา 250 บาท ในระบบสีและเสียง มีความยาวของภาพยนตร์อยู่ 129 นาที ดีวีดีเรื่องนี้ถือว่าเป็นหนังอาชญกรรมที่ถือได้ว่าเป็นฟิล์มนัวร์เรื่องแรกๆ ของเมืองไทย สมผสานองค์ประกอบที่ตีแผ่ให้เห็นด้านมืดของปุถุชนคนธรรมดา เหนืออื่นใด แพรดำ เป็นหนังที่สมควรได้รับการยกย่องให้เป็นผลงานระดับคลาสสิก โดยเฉพาะในส่วนของศิลปะหนัง เพื่อพัฒนาเรื่องและสื่อความหมายได้อย่างดีเยี่ยม
ดีวีดีเรื่องนี้ได้ออกจัดจำหน่ายพร้อมกับดีวีดีเรื่องที่ รัตน์ เปสตันยี กำกับ ในปัจจุบัน ดีวีดีเรื่องนี้จะสามารถสั่งซื้อได้ที่เว็บไซต์ของ มูลนิธิหนังไทย
แยกสุทธิสาร

| --- | --- |
ชื่ออักษรไทย: สุทธิสาร
ชื่ออักษรโรมัน: Sutthisan
รหัสทางแยก: N226(ESRI), 368 (กทม.)
ที่ตั้ง: เขตพญาไท กรุงเทพมหานคร
ทิศทางการจราจร
↑: ถนนวิภาวดีรังสิต » ดอนเมือง
→: ถนนสุทธิสารวินิจฉัย » ห้วยขวาง
↓: ถนนวิภาวดีรังสิต » ดินแดง
←: ถนนสุทธิสารวินิจฉัย » สะพานควาย
แยกสุทธิสาร (อังกฤษ: Sutthisan Intersection) เป็นสี่แยกจุดตัดระหว่างถนนวิภาวดีรังสิตกับถนนสุทธิสารวินิจฉัย ในแขวงสามเสนใน เขตพญาไท กรุงเทพมหานคร โดยในสมัยก่อนยังเป็นทางแยกสัญญาณไฟจราจรควบคุมทุกทิศทาง ต่อมาเมื่อการจราจรหนาแน่นขึ้นจึงมีการก่อสร้างสะพานข้ามทางแยกบริเวณช่องทางหลักขนาด 4 ช่องจราจรในสมัยนั้น และช่วงประมาณปี 2539-2540 มีการสร้างทางด่วนยกระดับดอมเมืองโทลล์เวย์คร่อมช่องจราจรทางหลักอีกที่ แต่เนื่องจากการจราจรหนาแน่นขึ้นเรื่อย ๆ ในปี 2549 จึงก่อสร้างสะพานข้ามแยกแบบเหล็กบริเวณช่องทางคู่ขนานทั้งฝั่งขาออกและขาเข้าขนาด 2 ช่องจราจร และขยายสะพานข้ามทางแยกในช่องทางหลักเดิมฝั่งขาออกเป็น 3 ช่องจราจรจนถึงปัจจุบัน
รูปแบบของทางแยก

สะพานข้ามทางแยกบริเวณช่องทางหลักขนาด 5 ช่องจราจร แบ่งเป็นขาเข้า 2 ช่องจราจรและขาออก 3 ช่องจราจร
สะพานข้ามทางแยกแบบเหล็กบริเวณช่องทางคู่ขนานทั้งฝั่งขาเข้าและขาออก อย่างละ 2 ช่องจราจร
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
สัญญาณไฟจราจรของรถในถนนระดับดินที่ต้องการตรงไปและเลี้ยวขวาทุกถนน
ถนนสุทธิสารทางฝั่งมุ่งหน้าไปสะพานควายมีการปิดการเดินรถสำหรับรถยนต์ทั้วไปยกเว้นรถประจำทางในช่วงชั่วโมงเร่งด่วน
ด้ายแดง

| ด้ายแดง |
| --- | --- |
แนว: ยาโออิ
เค้าโครงจาก: The Red Thread ของ LazySheep
กำกับโดย: ศิวัจน์ สวัสดิ์มณีกุล
แสดงนำ: ณธัช ศิริพงษ์ธร ฐิติวัฒน์ ฤทธิ์ประเสริฐ
ดนตรีแก่นเรื่องเปิด: I Found You – จารุวัฒน์ เชี่ยวอร่าม
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 17
การผลิต
ความยาวตอน: 45 นาที
ออกอากาศ
ออกอากาศ: 9 พฤศจิกายน 2562 (2562-11-09) – 1 มีนาคม 2563 (2563-03-01)
ละครที่เกี่ยวข้อง
เชือกป่าน (2564)
ด้ายแดง (อังกฤษ: Until We Meet Again) เป็นละครโทรทัศน์ไทยแนวยาโออิปี 2562 นำแสดงโดยณธัช ศิริพงษ์ธร และฐิติวัฒน์ ฤทธิ์ประเสริฐ ซีรีส์เรื่องนี้กำกับโดยศิวัจน์ สวัสดิ์มณีกุล ออกอากาศตั้งแต่วันที่ 9 พฤศจิกายน 2562 ถึง 1 มีนาคม 2563 และออกอากาศซ้ำทางไลน์ทีวี เค้าโครงจาก The Red Thread ของ LazySheep
เป็นเรื่องเกี่ยวกับนักศึกษา 2 คนที่ค้นพบว่าพวกเขาเป็นวิญญาณที่กลับชาติมาเกิดของคู่รักในอดีต 2 คนที่ได้ฆ่าตัวตาย ซีรีส์เรื่องนี้ได้รับความสนใจจากนานาชาติมาก โดยเฉพาะในเอเชียตะวันออกเฉียงใต้และละตินอเมริกา
เมื่อวันที่ 7 พฤษภาคม 2563 ศิวัจน์ สวัสดิ์มณีกุล และ LazySheep ผู้กำกับและนักเขียนยืนยันว่าจะมีซีรีส์เรื่องใหม่ที่สร้างจากเรื่องราวเสริมของตัวละคร วิน และทีม ชื่อว่า "เชือกป่าน"
เรื่องย่อ

เมื่อ 30 ปีที่แล้ว กรณ์และอินทัชเป็นนักศึกษาในกรุงเทพฯ อินทัชเข้ามาในชีวิตกรณ์แม้จะรู้ว่าเขาเป็นบุตรชายของมาเฟียผู้ทรงอิทธิพลที่สุดคนหนึ่งในกรุงเทพฯ ตอนแรกกรณ์พยายามผลักอินทัชออกไป แต่สุดท้ายก็ทนไม่ไหวกับเด็กหนุ่มผู้เต็มไปด้วยชีวิตชีวาจนตัดสินใจเปิดใจให้เขาเข้ามาอยู่ในใจ
รายชื่อนักแสดง

ณธัช ศิริพงษ์ธร (ฟลุ๊ค) รับบท ภาม
ฐิติวัฒน์ ฤทธิ์ประเสริฐ (โอห์ม) รับบท ดีน
กัษมนณัฏฐ์ นามวิโรจน์ (เอิร์ธ) รับบท อินทัช
นพเก้า เดชาพัฒนคุณ (เก้า) รับบท กรณ์
นพณัฐ กันทะชัย (บุ๋น) รับบท วิน
วรุศ ชวลิตรุจิวงษ์ (เปรม) รับบท ทีม
ซาแมนท่า เมลานี่ โค้ทส์ (แซมมี่) รับบท มะนาว
ศุภเดช วิไลรัตน์ (บอสตัน) รับบท พฤกษ์
พัณณิน ชาญมนูญ (พายอาร์) รับบท เดล
วนัส แสงเทียนประไพ (มิก) รับบท ดอน
บราเธอร์ส (ภาพยนตร์)

| บราเธอร์ส |
| --- | --- |
ใบปิดภาพยนตร์
กำกับ: จิม เชอริแดน
เขียนบท: เดวิด เบนิออฟ
อำนวยการสร้าง: ไมเคิล เดอลูกา โจนี่ ซิกวัตส์สัน ไรอัน คาเวอนอฟ
นักแสดงนำ: โทบีย์ แม็กไกวร์ เจค จิลเลนฮอล นาตาลี พอร์ตแมน แซม เชพเพิร์ด คลิฟตัน คอลลินส์ จูเนียร์ เมียร์ วินนิงแฮม
กำกับภาพ: เฟรเดอริก เอลเมส
ตัดต่อ: เจย์ แคสซิดี้
ดนตรีประกอบ: โทมัส นิวแมน
บริษัทผู้สร้าง: เรเลติวิตี้ มีเดีย 
ผู้จัดจำหน่าย: ไลออนเกต
วันฉาย: 3 ธันวาคม ค.ศ. 2009   (อิสราเอล)  4 ธันวาคม ค.ศ. 2009 (สหรัฐ)  7 มกราคม ค.ศ. 2010 (ไทย)
ความยาว: 105 นาที
ประเทศ: สหรัฐ
ภาษา: อังกฤษ
ทุนสร้าง: 26 ล้านดอลลาร์สหรัฐ
ทำเงิน: 25.3 ล้านดอลลาร์สหรัฐ
บราเธอร์ส (อังกฤษ: Brothers) เป็นภาพยนตร์อเมริกันแนวสงคราม ระทึกขวัญจิตวิทยา ที่ออกฉายในปี ค.ศ. 2009 กำกับโดย จิม เชอริแดน นำแสดงโดย โทบีย์ แม็กไกวร์ เจค จิลเลนฮอล และ นาตาลี พอร์ตแมน และจัดจำหน่ายโดยไลออนเกตเอ็นเตอร์เทนเมนต์ เป็นภาพยนตร์ที่สร้างมาจากภาพยนตร์เดนมาร์กในปี 2004 ของซูซาน เบียร์เรื่อง บราเธอร์ส (Brødre) ภาพยนตร์ทั้ง 2 นี้ได้รับแรงบันดาลใจจากบทประพันธ์มหากาพย์ของโฮเมอร์ เรื่อง โอดิสซีย์ โทบีย์ แม็กไกวร์ยังได้รับการเสนอชื่อเข้าชิงรางวัลลูกโลกทองคำจากการแสดงเรื่องนี้
แขวงสุวรรณเขต

| แขวงสุวรรณเขต ແຂວງສະຫວັນນະເຂດ |
| --- | --- |
แขวง
ร้านอาหารในแม่น้ำโขง
แผนที่แขวงสุวรรณเขต
แผนที่ประเทศลาวเน้นแขวงสุวรรณเขต
พิกัด: 16°32′N 105°47′E﻿ / ﻿16.54°N 105.78°E﻿ / 16.54; 105.78
ประเทศ:  ลาว
เมืองเอก: ไกสอน พมวิหาน
พื้นที่
 • ทั้งหมด: 21,774 ตร.กม. (8,407 ตร.ไมล์)
ประชากร (สำมะโนเดือนกรกฎาคม 2561)
 • ทั้งหมด: 1,037,553 คน
 • ความหนาแน่น: 48 คน/ตร.กม. (120 คน/ตร.ไมล์)
เขตเวลา: UTC+07
รหัสไปรษณีย์: 13000
รหัส ISO 3166: LA-XI
สุวรรณเขต หรือ สะหวันนะเขด (ลาว: ສະຫວັນນະເຂດ, สะหวันนะเขด) เป็นชื่อหน่วยทางการปกครองระดับแขวงหนึ่งของประเทศลาวอยู่ทางตอนกลางของประเทศ มีพื้นที่​มากที่สุดในประเทศคือ 21,774 ตร.กม มีประชากรมากกว่า 1.037 ล้านคนจากการสำรวจสำมะโนครัวใน พ.ศ. 2561 พลเมืองส่วนใหญ่ร้อยละ 70% ทำเกษตรกรและอุตสาหกรรม ทิศเหนือ​ติดกับ แขวงคำม่วน​ ทิศใต้ติดกับแขวงสาละวัน​ ทิศตะวันออกติดกับเวียดนาม​ และทิศตะวันตกติดกับไทย​
วันที่ 20 ธันวาคม พ.ศ. 2549 ได้มีพิธีเปิดสะพานมิตรภาพ 2 อย่างเป็นทางการ สะพานแห่งนี้เป็นเส้นทางเชื่อมตะวันออก-ตะวันตกจากเวียดนามถึงพม่า ทำให้แขวงสุวรรณเขตกลายเป็นเส้นทางการค้าที่สำคัญอีกแห่งของลาว รัฐบาลลาวได้ประกาศจัดตั้งเป็นเขตเศรษฐกิจพิเศษสะหวัน-เซโนขึ้นเพื่อส่งเสริมการลงทุน
การแบ่งเขตการปกครอง

| แผนที่ | รหัสเมือง | เมือง (ไทย) | เมือง (ลาว) | เมือง (อังกฤษ) |
| --- | --- | --- | --- | --- |

|  | 13-01 | ไกสอน พมวิหาน (เดิม : คันธบุรี) | ໄກສອນ ພົມວິຫານ (เดิม : ຄັນທະບູລີ) | Kaysone Phomvihane (เดิม : Khanthabouly) |
|  | 13-02 | อุทุมพอน | ອຸທຸມພອນ | Outhoumphone |
|  | 13-03 | อาดสะพังทอง | ອາດສະພັງທອງ | Atsaphangthong |
|  | 13-04 | พีน | ພີນ | Phine |
|  | 13-05 | เซโปน | ເຊໂປນ | Sepone |
|  | 13-06 | นอง | ນອງ | Nong |
|  | 13-07 | ท่าปางทอง | ທ່າປາງທອງ | Thapangthong |
|  | 13-08 | สองคอน | ສອງຄອນ | Songkhone |
|  | 13-09 | จำพอน | ຈຳພອນ | Champhone |
|  | 13-10 | ซนบุลี | ຊົນບຸລີ | Xonnabouly |
|  | 13-11 | ไซบูลี | ໄຊບູລີ | Xaybuly |
|  | 13-12 | วีละบุลี | ວີລະບຸລີ | Vilabuly |
|  | 13-13 | อาดสะพอน | ອາດສະພອນ | Atsaphone |
|  | 13-14 | ไซพูทอง | ໄຊພູທອງ | Xayphouthong |
|  | 13-15 | พะลานไซ | ພະລານໄຊ | Phalanxay |
ประชากร

ชนเผ่าในแขวงสุวรรณเขตมีทั้งหมด 8 ชนเผ่า ได้แก่ เผ่าลาว, เผ่าผู้ไท, เผ่ามังกอง (มะกอง), เผ่าตะโอ้ย, เผ่าปะโกะ, เผ่าส่วย, เผ่ากะตาง, เผ่าตรี{{[ต้องการอ้างอิง]​​
สถานที่ท่องเที่ยว

วัดพระธาตุโพ่น
วัดพระธาตุอิงฮัง
วัดรัตนรังษี
วัดไชยสมบูรณ์
สะพานมิตรภาพ 2
วัดเจ้า
ปราสาทเฮือนหิน
อนุสาวรีย์ท่านกุ วรวงศ์
ตลาดสิงคโปร์
โบสถ์เซนต์เทเรซ่า
เซโปน
ป่าสงวนภูช้างแห
พิพิธภัณฑ์แขวงสุวรรณเขต
พิพิธภัณฑ์ไดโนเสาร์
ถนนสีเมือง
ลานพญานาค ริมโขง วัดชัยภูมิ
ศาลหลักเมืองแขวงสุวรรณเขต
วัดป่าถ้ำเจีย
วัดป่ามหาโชค
เทศกาลและงานประเพณีประจำปี

เทศกาลสงกรานต์
งานมนัสการพระธาตุอิงฮัง
งานมนัสการพระธาตุโพ่น
บุญบั้งไฟ
ประเพณีเข้าพรรษา
ประเพณีออกพรรษา-เทศกาลแข่งเรือ
การคมนาคม > ทางหลวง

ทางหลวงหมายเลข 13 เชื่อมต่อกับแขวงคำม่วน แขวงบอลิคำไซ นครหลวงเวียงจันทน์ แขวงสาละวัน และแขวงจำปาศักดิ์
ทางหลวงหมายเลข 9 จากตะวันตกสู่ตะวันออก ระหว่างแขวงสุวรรณเขตไปยังดานัง เวียดนาม
การคมนาคม > ท่าอากาศยาน

ท่าอากาศยานนานาชาติสุวรรณเขต
การคมนาคม > ด่านพรมแดนที่สำคัญ

ด่านพรมแดนสะพานมิตรภาพ 2 เปิด 06.00–22.00 น.
ด่านพรมแดนสุวรรณเขต-มุกดาหาร เปิด 06.00–18.00 น.
ด่านพรมแดนแดนสะหวัน-ลาวบาว เปิด 07.00–18.00 น.
คมนาคม

เส้นทางหมายเลข 9 เป็นเส้นทางเชื่อมเศรษฐกิจ ทิศตะวันออก-ทิศตะวันตก หรือ EWEC.
เส้นทางหมายเลข 13 เป็นเส้นทางตัดผ่านแต่เหนือถึงใต้
การเดินทาง

เที่ยวบินจากแขวงสุวรรณเขต​ ถึงนครหลวงเวียงจันทน์​
เที่ยวบินจากแขวงสุวรรณเขต ถึง​ปากเซ​ แขวงจำปาศักดิ์​
เที่ยวบินจากแขวงสุวรรณเขต​ ถึงดานัง​ เวียดนาม​
เที่ยวบินจากแขวงสุวรรณเขต ถึงกรุงเทพมหานคร​ ไทย​
จากจังหวัดมุกดาหาร ผ่านสะพานมิตรภาพไทย-ลาว แห่งที่ 2 แล้วให้นั่งรถสองแถวหรือรถสามล้อมาด่านตรวจคนเข้าเมืองจังหวัดมุกดาหาร จากนั้นให้มาติดต่อทำหนังสือเดินทางและซื้อตั๋วเรือข้ามแม่น้ำโขงที่นี่ โดยใช้เวลาประมาณ 25 นาที ก็จะถึงแขวงสุวรรณเขตหรือมาโดยรถโดยสารประจำทาง ที่หมอชิต 2 มีรถโดยสารไปจังหวัดมุกดาหารทุกวัน โทรศัพท์ 0 2936 2841-8, 0 2936 2852-66 เมื่อมาถึงสถานีขนส่ง แล้วให้นั่งรถสองแถวหรือรถสามล้อมาด่านตรวจคนเข้าเมืองจังหวัดมุกดาหาร จากนั้นให้มาติดต่อทำหนังสือเดินทางและซื้อตั๋วเรือข้ามแม่น้ำโขงที่นี่ ก็จะถึงเมืองแขวงสุวรรณเขต
ดูเพิ่ม

สะพานมิตรภาพ 2
แหล่งข้อมูลอื่น

สัญญา ชีวะประเสริฐ. (2555). ความทรงจำของเมืองสองฝั่งแม่น้ำโขง: มุกดาหาร และสะหวันนะเขด. วารสารประวัติศาสตร์ (มหาวิทยาลัยศรีนครินทรวิโรฒ). หน้า 49-60.
ธวัชชัย พรหมณะ. (2545). ความสำคัญของการอพยพเคลื่อนย้ายกลุ่มชาติพันธุ์ในลุ่มแม่น้ำโขงต่อความเป็นเมืองสุวรรณเขต ระหว่าง ค.ศ. 1893-1954. สารนิพนธ์ ศศ.ม. (ประวัติศาสตร์เอเชีย). กรุงเทพฯ: บัณฑิตวิทยาลัย มหาวิทยาลัยศรีนครินทรวิโรฒ. ดูได้ที่ http://thesis.swu.ac.th/swuthesis/His%28M.A.)/Thawatchai_P.pdf
| ด ค ก แขวงของประเทศลาว |
| --- | --- |
นครหลวง:  นครหลวงเวียงจันทน์ 
แขวง:  คำม่วน  จำปาศักดิ์  เชียงขวาง  ไชยบุรี  ไชยสมบูรณ์  เซกอง  บอลิคำไซ  บ่อแก้ว  พงสาลี  เวียงจันทน์  สาละวัน  สุวรรณเขต  หลวงน้ำทา  หลวงพระบาง  หัวพัน  อัตตะปือ  อุดมไซ 
เขตการปกครองในอดีต:  เขตพิเศษเชียงฮ่อน-หงษา  เขตพิเศษไชยสมบูรณ์  แขวงเซโดน  แขวงบริคัณฑ์  แขวงวาปีคำทอง  แขวงสีทันดร  แขวงหัวของ 
อนุสาวรีย์มิตรภาพลาว-เวียดนาม ในสุวรรณเขต
รายชื่อโฆษกประจำสำนักนายกรัฐมนตรีของประเทศไทย

| โฆษกประจำสำนักนายกรัฐมนตรี    ราชอาณาจักรไทย |
| --- | --- |
ตราราชการ
ผู้ดำรงตำแหน่งคนปัจจุบัน จิรายุ ห่วงทรัพย์ ตั้งแต่ 8 ตุลาคม พ.ศ. 2567 (0 ปี 117 วัน)
ผู้แต่งตั้ง: นายกรัฐมนตรีไทย
ผู้ประเดิมตำแหน่ง: อำนวย ไชยโรจน์
สถาปนา: 1 มกราคม พ.ศ. 2501 (67 ปี 32 วัน)
เว็บไซต์: สำนักนายกรัฐมนตรี
รายชื่อโฆษกประจำสำนักนายกรัฐมนตรีของประเทศไทย
เพชรรัตน์ สีแก้ว

| เพชรรัตน์ สีแก้ว |
| --- | --- |
เกิด: 14 มกราคม พ.ศ. 2511 (57 ปี) เพชรรัตน์ สีแก้ว
อาชีพ: นักแสดง, นางแบบ, นักธุรกิจ
ปีที่แสดง: พ.ศ. 2531 - 2538
ฐานข้อมูล
IMDb
ThaiFilmDb
เพชรรัตน์ สีแก้ว ชื่อเล่น แอน รองนางสาวไทย อันดับที่ 1 ปี พ.ศ. 2532 และรองอันดับที่ 4  มิสเอเชียแปซิฟิก  ปี พ.ศ. 2532 หลังจากเสร็จสิ้นภารกิจการเป็นนางงามแล้ว ได้เข้าสู่วงการบันเทิงไทย โดยการเป็นนักแสดงและนางแบบ มีผลงานละครโทรทัศน์และภาพยนตร์ เดินแบบ ถ่ายแบบโฆษณา และถ่ายแบบนิตยสาร ผลงานส่วนใหญ่อยู่ในช่วงระหว่าง พ.ศ. 2533-พ.ศ. 2538 มีเพื่อนสนิทคือ เฮเลน ปทุมรัตน์ วรมาลี มิสไทยแลนด์เวิลด์ ปี ค.ศ. 1989
ประวัติ

เพชรรัตน์ เป็นลูกครึ่งไทย-อเมริกัน มารดาเป็นชาวจังหวัดศรีสะเกษ บิดาเป็นชาวสหรัฐอเมริกา เธอเกิดที่จังหวัดศรีสะเกษ จากนั้นบิดาและมารดาได้ย้ายครอบครัวจากประเทศไทยไปยังนครลอสแอนเจลิส รัฐแคลิฟอร์เนีย สหรัฐอเมริกา ในปี พ.ศ. 2531 ขณะกำลังศึกษาระดับมัธยมศึกษาตอนปลายได้เข้าประกวดธิดาโดม แอล.เอ. ซึ่งจัดขึ้นเป็นประจำทุกปีโดยสมาคมธรรมศาสตร์ในพระบรมราชูปถัมภ์ ประจำนครลอสแอนเจลิส ในการประกวดครั้งดังกล่าวได้รับตำแหน่งธิดาโดม แอล.เอ โดยมี ปทุมรัตน์ วรมาลี ได้รับตำแหน่งรองธิดาโดม แอล.เอ. ปีเดียวกัน
หลังจากได้รับตำแหน่งธิดาโดม แอล.เอ ในปี ค.ศ. 1988 ในปีถัดมา ได้เดินทางกลับมาประเทศไทยเพื่อร่วมการประกวดนางสาวไทยประจำปี พ.ศ. 2532 ได้รับตำแหน่งรองอันดับ 1 หลังจากนั้นช่อง 7ส่งเธอเป็นตัวแทนสาวไทยเข้าร่วมการประกวดมิสเอเชียแปซิฟิก ปี 1989 ที่ กรุงมะนิลา ฟิลิปปินส์และประกวดรอบตัดสินที่ เกาลูน ฮ่องกง โดยได้รับตำแหน่งรองอันดับ 4
จากนั้น ได้เข้าสู่วงการบันเทิงในประเทศไทยด้วยการแสดงละครโทรทัศน์และภาพยนตร์ ตลอดจนเป็นนางแบบ อยู่ระยะหนึ่ง ก่อนจะเดินทางกลับสหรัฐอเมริกา เพื่อศึกษาต่อจนสำเร็จการศึกษาระดับปริญญาตรี ปัจจุบันสมรสกับนักธุรกิจชาวอินเดีย มีบุตรจำนวน 2 คน ใช้ชีวิตส่วนใหญ่อยู่ในประเทศอินเดียและสหรัฐอเมริกา โดยเดินทางกลับมาประเทศไทยเป็นระยะ ๆ
ผลงาน > การประกวดนางงาม

ธิดาโดม แอล.เอ ปี ค.ศ. 1988 (พ.ศ. 2531)
รองนางสาวไทย อันดับที่ 1 ปี พ.ศ. 2532
รอง มิสเอเชียแปซิฟิก อันดับที่ 4 ปี ค.ศ. 1989 (พ.ศ. 2532)
ผลงาน > การแสดง > ภาพยนตร์

(พ.ศ. 2534) ภาพยนตร์เรื่อง มือขวาอาถรรพ์ แสดงนำ ร่วมกับ สมบัติ เมทะนี, เวนย์ ฟอลโคเนอร์,	สามารถ พยัคฆ์อรุณ, และพันนา ฤทธิไกร (กำกับการแสดงโดย พรพจน์ กนิษฐเสน)
(พ.ศ. 2534) ภาพยนตร์เรื่อง เปลวไฟในตะวัน แสดงนำ ร่วมกับ อรรถชัย อนันตเมฆ, ภาณุเดช วัฒนสุชาติ, จอนนี่ แอนโฟเน่ และ วีนัส มีวรรณ (กำกับการแสดงโดย พรพจน์ กนิษฐเสน)
(พ.ศ. 2534) ภาพยนตร์เรื่อง วิญญาณคนเป็น ตอนขออยู่เพื่อรัก แสดงนำ ร่วมกับ อรรถชัย อนันตเมฆ, ศตวรรษ ดุลยวิจิตร, สมฤทัย กล่อมน้อย และ วสันต์ กรรณภูติ
(พ.ศ. 2535) ภาพยนตร์เรื่อง แจ๊คพ็อต คนจะรวยช่วยไม่ได้ แสดงนำ ร่วมกับ สุรศักดิ์ วงศ์ไทย, เกียรติ กิจเจริญ, ปภัสรา ชุตานุพงษ์, และกฤษณ์ ศุกระมงคล
(พ.ศ. 2537) ภาพยนตร์เรื่อง เฮโรอีน แสดงนำ ร่วมกับ ฉัตรชัย เปล่งพานิช, สินจัย หงษ์ไทย, ปัทมวรรณ เค้ามูลคดี, และ มาซาโตชิ นากาเซ่ (กำกับการแสดงโดย หม่อมเจ้าชาตรีเฉลิม ยุคล
ผลงาน > การแสดง > ละครโทรทัศน์

(พ.ศ. 2537) ละครโทรทัศน์เรื่อง ผู้หญิง 101% ออกอากาศทางสถานีโทรทัศน์ไทยทีวีสี ช่อง 3
(พ.ศ. 2538) ละครโทรทัศน์เรื่อง เสราดารัล แสดงนำ ร่วมกับ ลิขิต เอกมงคล, พิทยา ณ ระนอง และนุสบา วาณิชอังกูร ออกอากาศทางสถานีโทรทัศน์สีกองทัพบก ช่อง 7
ผลงาน > การแสดง > มิวสิควิดีโอ

(พ.ศ. 2534) มิวสิควิดีโอเพลง จีบจู๋จี๋ ของ ฟอร์เอฟเวอร์
(พ.ศ. 2535) มิวสิควิดีโอเพลง ไม่ต้องการเห็นบางคน (ที่ไม่รักกัน) ของ นันทิดา แก้วบัวสาย
ผลงาน > การถ่ายแบบและเดินแบบ

นิตยสาร IMAGE vol. 4 no. 6 June 1991
ถ่ายแบบนิตยสารหลายฉบับ
เดินแบบหลายรายการ
ถ่ายแบบโฆษณาหลายชิ้น
แหล่งข้อมูลอื่น

ชีวประวัติ เพชรรัตน์ สีแก้ว ที่ ฐานข้อมูลภาพยนตร์ไทย
ชีวประวัติ เพชรรัตน์ สีแก้ว ที่ ฐานข้อมูลภาพยนตร์ไทย
ชีวประวัติ เพชรรัตน์ สีแก้ว ที่ ฐานข้อมูลภาพยนตร์ไทย
ชีวประวัติ เพชรรัตน์ สีแก้ว ที่ ฐานข้อมูลภาพยนตร์ไทย
ชีวประวัติ เพชรรัตน์ สีแก้ว ที่ ฐานข้อมูลภาพยนตร์ไทย
ชีวประวัติ เพชรรัตน์ สีแก้ว ที่ ฐานข้อมูลภาพยนตร์ไทย
เมกะทรอน (ทรานส์ฟอร์มเมอร์ส)

เมกะทรอน (อังกฤษ: Megatron) เป็นชื่อตัวละครจากเรื่อง ทรานส์ฟอร์เมอร์ส
ประวัติ > อนิเมะ > ยุค G1

เมกะทรอน ในยุคแรกนี้ มีบทบาทด้านการสั่งการลูกน้องที่เฉียบขาด และมุ่งหวังเพียงแต่เรื่องการหาทางปราบปรามออโต้บ็อตส์เพื่อที่เขาจะได้ครอบครองดาวไซเบอร์ทรอนอย่างง่ายดาย แต่หลังจากนั้น ในภาค ทรานส์ฟอร์เมอร์ส เดอะ มูฟวี่ เมกะทรอน ทำการเข้าโจมตีค่ายออโต้บ็อตส์โดยมีสตาร์สครีมและซาวด์เวฟร่วมรบ ออพติมัส ไพรม์ ตัดสินใจออกต่อสู้กับเมกะทรอน เมกะทรอนสังหารออพติมัส ไพรม์ ได้ แต่ตนก็บาดเจ็บหนักเช่นกัน สตาร์สครีมจึงใช้โอกาสนี้ทิ้งเมกะทรอนไว้แล้วหนีออกไปเพื่อจะเป็นผู้บัญชาการทัพเสียเอง และปล่อยให้เมกะทรอนต้องตายเพียงลำพัง เมกะทรอนได้รับการช่วยเหลือจาก ยูนิครอน เจ้าแห่งความมืด ที่ได้ฟื้นคืนชีพตามกฎของธรรมชาติ ยูนิครอนทำลายดาวบ้านเกิดไซเบอร์ทรอนทิ้ง ทำให้ไซเบอร์ทรอนกลายเป็นเพียงดวงดาวที่ตายซาก เมกะทรอนถูกยูนิครอนใช้เวทมนตร์เข้าครอบงำทั้งร่างกายและจิตใจ จนกลายเป็น กัลวาทรอน นอกจากนี้ ยูนิครอนยังได้สร้างผู้ติดตามตัวใหม่ให้แก่เมกะทรอน อย่างเช่น ไซโครนัส เป็นต้น รวมทั้งได้มอบยานลำใหม่ให้แก่กัลวาทรอนเสียด้วย โดยยูนิครอนบีบบังคับให้เมกะทรอนไปตามล่าผู้ที่ครอบครองสิ่งของสำคัญสำหรับหุ่นยนต์ระดับไพรม์เท่านั้นที่จะใช้งานได้ นั่นคือ เมททริกซ์แห่งจิตพลังผู้นำ
ประวัติ > อนิเมะ > ตำนานไมครอน และ ซูเปอร์ลิงก์ > เมกะทรอน / เบิร์นนิ่ง เมกะทรอน / เมกะทรอน ซูเปอร์โหมด  / กัลวาทรอน  / กัลวาทรอน G

เมกะทรอน (ญี่ปุ่น: 破壊大帝メガトロン) / เบิร์นนิ่ง เมกะทรอน (ญี่ปุ่น: バーニングメガトロン) / เมกะทรอน ซูเปอร์โหมด (ญี่ปุ่น: メガトロン・スーパーモード) / กัลวาทรอน (ญี่ปุ่น: 新破壊大帝ガルバトロン) / กัลวาทรอน G (เจเนรัล) (ญี่ปุ่น: ガルバトロンG) ผู้นำสูงสุดของฝ่ายเดสทรอน มีความทะเยอทะยานที่จะยึดครองจักรวาลมาเป็นของตน บ่อยครั้งที่มักจะประมือกับคอนวอยพื่อให้รู้แพ้รู้ชนะว่าใครคือคนที่สมควรจะได้เป็นผู้ที่แข็งแกร่งที่สุด มีนิสัยทรนงตน
เบิร์นนิ่ง เมกะทรอน คือ เมกะทรอนที่ทำการลิงก์อัพ(รวมร่าง)กับ ช็อกเวฟ  ทำให้มีพลังในการโจมตีเพิ่มขึ้น ภายหลังเมกะทรอน ได้รับพลังของไมครอนทำให้ร่างกายของเขาเปลี่ยนสีจากสีเขียว-ดำ-ม่วง เป็น แดง-ดำ และเปลี่ยนชื่อเป็น เมกะทรอน  ซูเปอร์โหมด  โดยเมื่อเป็นซูเปอร์โหมด ยังสามารถลิงก์อัพกับช็อกเวฟได้เช่นเดิมแต่ไม่มีเรียกชื่อร่างลิงก์อัพแต่อย่างใด
ในศึกต่อสู้บนยูนิคอร์น เมกะทรอน ซูเปอร์โหมด ได้พ่ายแพ้ต่ออนาเธอร์ คอนวอย และถูกดูดเข้าไปในหลุมดำ แม้ว่าอนาเธอร์ คอนวอย จะทำการช่วยเหลือแต่ด้วยความทรนงตนทำให้เมกะทรอน ซูเปอร์โหมด ยอมสละตนเองหลุดเข้าไปในหลุมดำดีกว่าจะเป็นคนที่พ่ายแพ้ต่อหน้าศัตรูที่แข็งแกร่งของเขา